Smaiļošana un kanoe airēšana 2024. gada vasaras olimpiskajās spēlēs
Smaiļošana un kanoe airēšana 2024. gada vasaras olimpiskajās spēlēs Parīzē norisinājās no 2024. gada 27. jūlija līdz 10. augustam Ildefransas nacionālajā olimpiskajā laivu sporta stadionā Vērsirmarnā. Līdzīgi kā iepriekšējās spēlēs tika sadalīti sešpadsmit medaļu komplekti, bet bija paredzētas vairākas būtiskas izmaiņas sacensību programmā. Vīriešu C-2 un K-2 1000 metri aizstāti ar 500 metru distanci, lai saskaņotu programmu ar sieviešu sacensībām. Vīriešu un sieviešu K-1 200 metru sprinta distances tika izņemtas no programmas un aizvietotas ar slaloma kajaku krosu, kas debitēja šajās olimpiskajās spēles.